ટ્રેજડી કિંગ નામથી પ્રસિદ્ધ અભિનેતા દિલીપ કુમારને મુંબઇની લીલાવતી હોસ્પિટલમાં ભરતી કરવામાં આવેલ છે. સમાચાર એવાં છે કે તેઓને છાતીમાં ઇન્ફેક્શનને લઇને ભરતી કરવામાં આવ્યાં છે. આ વાતની જાણકારી સાયરા બાનોએ દિલીપ સાહેબનાં ટ્વિટર હેન્ડલ દ્વારા આપી છે. તેઓએ લખ્યું કે, સાહેબ છાતીમાં ઇન્ફેક્શનને લઇ અસ્વસ્થતા અનુભવી રહ્યાં હતાં જેથી તેઓને મુંબઇની લીલાવતી હોસ્પિટલ ખાતે ભરતી કરવામાં આવેલ છે. આપ દરેકને દુઆ અને પ્રાર્થના કરવા માટેની વિનંતી છે.